open-index/open-wikipedia-markdown huggingface dataset:
Спіс дэпутатаў Палаты прадстаўнікоў Нацыянальнага сходу Рэспублікі Беларусь 2-га склікання

Нацыянальны сход Рэспублікі Беларусь 2-га склікання — беларускі парламент, абраны на парламенцкіх выбарах 2000 года. Дзейнічаў да 2004 года.

## Спіс дэпутатаў Палаты прадстаўнікоў 
# Вольга Міхайлаўна Абрамава
# Аляксандр Азарчанкаў
# Уладзімір Александровіч
# Уладзімір Аляксандравіч Александровіч
# Валерый Аляксандраў
# Раман Ананьеў
# Юрый Іванавіч Андрэеў
# Міхаіл Міхайлавіч Анікееў
# Юрый Леанідавіч Астапчанка
# Наталля Пятроўна Аўдзеева
# Аляксандр Міхайлавіч Архіпаў
# Анатоль Канстанцінавіч Бабкоў
# Міхаіл Іванавіч Баравы
# Ганна Мікалаеўна Бурава
# Аляксей Васільевіч Ваганаў
# Уладзімір Варошнін
# Марыя Міхайлаўна Вінакурава
# Святлана Вікенцьеўна Гіль
# Леанід Віктаравіч Глухоўскі
# Таццяна Генадзеўна Голубева
# Аляксандр Барысавіч Гудкоў
# Віктар Аляксандравіч Гумінскі
# Уладзімір Віктаравіч Дзялендзік
# Мікалай Мікалаевіч Дубовік
# Сяргей Валянцінавіч Дубовік
# Мікалай Дуніч
# Уладзімір Уладзіміравіч Жвікаў
# Сяргей Макаравіч Забалоцец
# Уладзімір Мацвеевіч Здановіч
# Аляксандр Мікалаевіч Зінчанка
# Глеб Анатольевіч Іваноў
# Уладзімір Міхайлавіч Ісаеў
# Пётр Аляксеевіч Калугін
# Сяргей Уладзіміравіч Камянецкі
# Уладзімір Мікалаевіч Канаплёў
# Сяргей Іванавіч Касцян
# Ігар Васільевіч Катляроў
# Валянціна Іванаўна Качан
# Сяргей Антонавіч Кісялёў
# Анатоль Віктаравіч Красуцкі
# Вячаслаў Францавіч Кебіч
# Віталь Васільевіч Кулік
# Мікалай Васільевіч Куцко
# Віктар Францавіч Кучынскі
# Валерый Мікалаевіч Лектараў
# Уладзімір Васілевіч Лукашэвіч 
# Галіна Аляксееўна Мазуркевіч
# Анатоль Аляксандравіч Малафееў
# Віктар Іванавіч Марахін
# Юрый Анатолевіч Марозаў
# Наталля Пятроўна Машэрава
# Міхаіл Сяргеевіч Мірановіч
# Іван Мікалаевіч Мычко
# Леў Вітальевіч Наважылаў
# Уладзімір Уладзіміравіч Навасяд
# Андрэй Ігаравіч Нарэйка
# Міхаіл Сяргеевіч Орда
# Міхаіл Іванавіч Паплаўскі
# Вадзім Аляксандравіч Папоў
# Уладзімір Уладзіміравіч Парфяновіч
# Іван Іванавіч Пашкевіч
# Анатоль Міхайлавіч Салаўёў
# Міхаіл Паўлавіч Сасонка
# Аляксандр Уладзіміравіч Свірыд
# Іван Георгіевіч Семяненя
# Мікалай Васільевіч Сергіенка
# Валянцін Раманавіч Сімірскі
# Сяргей Мікалаевіч Скрабец
# Мікалай Рыгоравіч Скутаў
# Сяргей Аляксандравіч Сямашка
# Валерый Дзмітрыевіч Фралоў
# Кірыл Вадзімавіч Халопік
# Васіль Пятровіч Хрол
# Марыя Мікалаеўна Худая
# Надзея Аляксандраўна Цыркун
# Аляксандр Францавіч Шпілеўскі
# Уладзімір Дзям’янавіч Ягораў
# Усевалад Вячаслававіч Янчэўскі

2
Адольф Шэрф

**Адольф Шэрф** (, 20 красавіка 1890, Нікольсбург, Маравія, Аўстра-Венгрыя — 28 лютага 1965, Вена, Аўстрыя) — аўстрыйскі палітык і дзяржаўны дзеяч, федэральны прэзідэнт Аўстрыйскай рэспублікі (1957—1965).

Катэгорыя:Прэзідэнты Аўстрыі
Eudemis porphyrana

**Eudemis porphyrana** — від молей з сямейства .

## Апісанне 
Размах крылаў складае 17—21&nbsp;мм. Лёт імага з чэрвеня па жнівень.

## Арэал 
Сустракаецца ў большай частцы Еўропы (за выключэннем Ісландыі, Ірландыі, на Пірэнейскім паўвостраве, у заходняй частцы Балканскага паўвострава і Украіны), на ўсход, ва ўсходняй частцы Палеарктычнай эказоны.

## Экалогія 
Лічынкі сілкуюцца на , , , . Часам матыль разглядаецца як шкоднік , ,  і . Яны згортваюць ліст расліны-гаспадара і сілкуюцца ў яго межах.

## Спасылкі 
* Fauna Europaea
* UK Moths

Катэгорыя:Ліставёрткі
Катэгорыя:Жывёлы, апісаныя ў 1799 годзе
Аляксандр Мікалаевіч Зінчанка

**Уладзімір Мацвеевіч Здановіч** (нар. , в. Плехаўшчына Бярозаўскага раёна Брэсцкай вобласці) — беларускі палітык і эканаміст.

## Біяграфія 
Закончыў Беларускі дзяржаўны інстытут народнай гаспадаркі імя В. У. Куйбышава (эканаміст), Акадэмію кіравання пры Савеце Міністраў Рэспублікі Беларусь (менеджар-эканаміст).

Працоўную дзейнасць пачаў рабочым на Кобрынскім хлебакамбінаце. Служыў у радах Узброеных Сіл. Працаваў настаўнікам Параслянскай сярэдняй школы, тэхнікам вайсковай часці ў Пружанскім раёне, галоўным эканамістам калгаса «Ленінскі шлях», дырэктарам саўгаса «Кавалі» Пружанскага раёна.

Выбіраўся дэпутатам Вярхоўнага Савета Рэспублікі Беларусь 13-га склікання, Палаты прадстаўнікоў Нацыянальнага сходу Рэспублікі Беларусь другога і трэцяга склікання. Прызначаўся дэпутатам Палаты прадстаўнікоў Нацыянальнага сходу Рэспублікі Беларусь першага склікання.

## Узнагароды 
Узнагароджаны юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, Ганаровай граматай Савета Міністраў Рэспублікі Беларусь.

Катэгорыя:Дэпутаты Вярхоўнага Савета Рэспублікі Беларусь 13-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 1-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Ларыса Георгіеўна Вершаловіч

**Ларыса Георгіеўна Вершаловіч** (нар. , в. Лясок Карэліцкага раёна Гродзенскай вобласці) — беларускі урач і палітык.

## Біяграфія 
У 1981 годзе закончыла Мінскі ордэна Працоўнага Чырвонага Сцяга дзяржаўны медыцынскі інстытут па спецыяльнасці лячэбная справа.

Працоўную дзейнасць пачала рабочай Беліцкай хлебапякарні Лідскага райспажыўсаюза Гродзенскай вобласці. Працавала ўрачом-інтэрнам Баранавіцкай гарадской бальніцы, участковым тэрапеўтам, загадчыкам тэрапеўтычнага аддзялення, загадчыкам Лунінецкай раённай паліклінікі. Займала пасаду намесніка галоўнага ўрача па амбулаторнапаліклінічнай рабоце Лунінецкага раённага тэрытарыяльна-медыцынскага аб’яднання Брэсцкай вобласці.

Выбіралася дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага склікання.

## Узнагароды 
Узнагароджана медалём «За працоўныя заслугі» (2012), юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, нагрудным знакам «Выдатнік аховы здароўя Рэспублікі Беларусь».

## Літаратура 
* Вершалович Лариса Георгиевна [Изоматериал] : Вместе за процветающую Лунинетчину! : [плакат]. ― [Б. м., 2008?].
* Вершаловіч Ларыса Георгіеўна // Парламент ― Нацыянальны сход Рэспублікі Беларусь трэцяга склікання. — Мінск, 2008. — С. 63.

Катэгорыя:Тэрапеўты Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Ракаўскі шлях

**«Ракаўскі шлях»** — культурна-асветнае выданне Ракаўскага краю. Выдавалася ў 2000—2008 гадах на беларускай мове на грамадскіх пачатках сям’ёй Рагойшаў. Першы нумар выдання з’явіўся ў лютым 2000 года. Выйшаў 41 нумар. Рэдактарам краязнаўчай газеты быў Вячаслаў Рагойша. Мэтай выдання была неабходнасць даць чытачам краязнаўчы матэрыял, з дапамогай якога будзе выхавана пачуццё любові да роднага краю.

Мела рубрыкі «З гісторыі Ракаўшчыны», «Ведай свой край», «Успомнім іх жывымі», «Людзі Ракаўскага краю», «З невядомага» і інш. Аўтарамі выдання былі Іван Шамякін, Алег Лойка, Рыгор Барадулін. Газета публікавала матэрыялы пра дзеячаў беларускай культуры, чый жыццёвы шлях быў звязаны з Ракаўскім краем. Атрымала водгукі ў рэспубліканскай і мясцовай прэсе. Алесь Карлюкевіч у «Настаўніцкай газеце» рэкамендаваў выданне для школы як дапаможнік пры вывучэнні беларускай гісторыі і культуры, мясцовага краязнаўства. Тыраж не перавышаў 200 экзэмпляраў. Поўны камплект выдання можна знайсці ў Нацыянальнай бібліятэцы Беларусі і Беларускім дзяржаўным архіве-музеі літаратуры і мастацтва, асобныя нумары — у Ракаўскай сельскай бібліятэцы.

## Літаратура 
* 

## Спасылкі 
* 

Катэгорыя:Газеты на беларускай мове
Катэгорыя:Газеты Беларусі
Катэгорыя:Ракаў
Катэгорыя:Культура Валожынскага раёна
Шацько

**Шацько** — беларускае прозвішча.

## Вядомыя носьбіты 
* Аляксандр Віктаравіч Шацько (нар. 1963) — беларускі палітык.
* Рыгор Іванавіч Шацько (1959—2023) — беларускі акцёр. Заслужаны артыст Рэспублікі Беларусь (1999).
Рудабельскія вароты

**Рудабельскія вароты** — разрыў шырынёй каля 10 км у лініі нямецкага фронту групы армій «Цэнтр» паміж Азарычамі і Парычамі, утвораны ў выніку Гомельска-Рэчыцкай аперацыі і баявых дзеянняў 125-й Акцябрскай партызанскай брыгады імя 25-годдзя БССР. Рудабельскія вароты існавалі з канца лістапада па канец снежня 1943 года.

## Гісторыя 
Подступы да Рудабельскіх варот утрымлівалі 37-я (генерал-маёр Я. Р. Ушакоў) і 60-я (палкоўнік А. В. Багаяўленскі) стралковыя дывізіі 65-й арміі Беларускага фронту, і партызаны Палескага і Мінскага партызанскіх злучэнняў. Праз Рудабельскія вароты ў тыл ворага накіроўваліся разведгрупы і сувязныя, спецыяльныя групы палітработнікаў, прадстаўнікі армейскага камандавання для каардынацыі дзеянняў з партызанамі, дастаўляліся зброя, боепрыпасы, медыкаменты, літаратура. З акупаванай тэрыторыі партызаны перадавалі камандаванню Чырвонай арміі неабходныя разведданныя, забяспечвалі армейскія часткі праваднікамі, перапраўлялі ў савецкі тыл параненых і хворых, вывелі некалькі дзясяткаў тысяч мірных жыхароў, больш за 10 000 добраахвотнікаў папоўнілі рады 65-й арміі. Сяляне накіроўвалі абозы з хлебам, жывёлу.

У канцы снежня 1943 года гітлераўцы буйнымі сіламі прарвалі абарону 37-й і 60-й дывізій і партызан і закрылі Рудабельскія вароты. З падраздзяленняў 37-й і 60-й стралковых дывізій, што засталіся ў тыле ворага, быў сфарміраваны зводны полк пад камандаваннем палкоўніка Н. І. Фрэнкеля, які каля 2 месяцаў разам з партызанамі вёў актыўныя баявыя дзеянні. 16 студзеня 1944 год полк прарваўся праз лінію фронту.

## Памяць 
У гонар Рудабельскіх варот каля вёскі Мікуль-Гарадок Акцябрскага раёна ў 1976 годзе быў пастаўлены абеліск.

## Літаратура 
* 

Катэгорыя:Беларусь падчас Вялікай Айчыннай вайны
Катэгорыя:Партызанскі рух падчас Вялікай Айчыннай вайны
Катэгорыя:Гісторыя Гомельскай вобласці
Аляксандр Аляксандравіч Шаўко

**Аляксандр Аляксандравіч Шаўко** (нар. , в. Беседкі Петрыкаўскага раёна Гомельскай вобласці) — беларускі палітык. Заслужаны работнік прамысловасці Рэспублікі Беларусь.

## Біяграфія 
Закончыў Магілёўскі машынабудаўнічы інстытут, інжынер-механік. Працаваў майстрам, начальнікам цэха, галоўным тэхнолагам Гомельскага станкабудаўнічага завода імя С. М. Кірава, намеснікам генеральнага дырэктара па вытворчасці, галоўным інжынерам. Потым займаў пасаду генеральнага дырэктара.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага склікання.

## Узнагароды 
Узнагароджаны юбілейным медалём «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, Ганаровай граматай Міжпарламенцкай Асамблеі Еўразійскага эканамічнага супольніцтва.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Інжынеры Беларусі
Аляксандр Віктаравіч Шацько

**Аляксандр Віктаравіч Шацько** (нар. , Магдэбург, Германская Дэмакратычная Рэспубліка) — беларускі палітык.

## Біяграфія 
Закончыў Гомельскі дзяржаўны ўніверсітэт (выкладчык матэматыкі), Акадэмію кіравання пры Прэзідэнце Рэспублікі Беларусь. Працоўную дзейнасць пачаў інжынерам Гомельскага канструктарскага бюро сістэмнага
праграміравання. Пасля службы ў радах Узброеных Сіл працаваў настаўнікам, намеснікам дырэктара па вучэбна-выхаваўчай рабоце сярэдніх школ № 19 і
№ 56 горада Гомеля, дырэктарам Гомельскай Ірынінскай гімназіі.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага склікання.

## Узнагароды 
Узнагароджаны медалямі «За адзнаку ў воінскай службе», «70 гадоў Узброеных Сіл СССР», «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, Ганаровай граматай Савета Міжпарламенцкай
Асамблеі дзяржаў — удзельніц Садружнасці Незалежных Дзяржаў.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Выхаваныя ваўкамі

**Выхаваныя ваўкамі** () — амерыканскі навукова-фантастычны драматычны тэлесерыял, створаны , прэм'ера якога адбылася на HBO Max 3 верасня 2020 года. Першыя два эпізоды зняў рэжысёр Рыдлі Скот, які адначасова выступае выканаўчым прадзюсарам тэлесерыяла.

## Сінопсіс
Дзеянне ў тэлесерыяле разгортваецца ў далёкай будучыні, калі Зямля была знішчана, а свет ахоплены супрацьстаяннем паміж заклятымі ворагамі — атэістамі і «мітраістамі». Пара андроідаў, Бацька і Маці, атрымліваюць адказнае заданне займацца выхаваннем чалавечых немаўлятаў на аддаленай планеце. Калі на працягу дванаццаці гадоў пяцёра з шасці дзяцей раптам гінуць, важная місія андроідаў аказваецца за крок ад правалу. Дзякуючы ўпартасьці і бясстрашнасці Маці калонію людзей атрымоўваецца выратаваць, аднак неўзабаве разгараецца рэлігійны канфлікт, а андроіды ўсведамляюць, што кантроль чалавечых перакананняў — небяспечная і складаная задача.

## У ролях
## Эпізоды
## Спасылкі 
* Выхаваныя ваўкамі  на сайце «HBO Max»
* 
* Выхаваныя ваўкамі: Падкас на сайце «Apple Podcasts» 

Катэгорыя:Тэлесерыялы на англійскай мове
Катэгорыя:Драматычныя тэлесерыялы ЗША
Катэгорыя:Навукова-фантастычныя тэлесерыялы ЗША
Катэгорыя:Постапакаліптычныя тэлесерыялы
Катэгорыя:Тэлесерыялы 2020 года
Катэгорыя:Арыгінальныя праграмы «HBO Max»
Уладзімір Юр’евіч Скавародка

**Уладзімір Юр’евіч Скавародка** (нар. , в. Канахі Мёрскага раёна Віцебскай вобласці) — беларускі палітык.

## Біяграфія 
Скончыў Велікалуцкі сельскагаспадарчы інстытут, аграном. Працоўную дзейнасць пачаў памочнікам камбайнёра калгаса «Шлях да камунізму» Мёрскага раёна. Пасля службы ў радах Узброеных Сіл працаваў брыгадзірам, галоўным аграномам калгаса «Шлях да камунізму», намеснікам старшыні калгаса «Баявы партызан», загадчыкам сельскагаспадарчага аддзела Мёрскага райкама КПБ, старшынёй калгаса «1 Мая». Займаў пасады старшыні Мёрскага раённага аграпрамысловага аб’яднання, старшыні Мёрскага раённага Савета дэпутатаў, першага сакратара Мёрскага райкама КПБ, першага намесніка старшыні Мёрскага райвыканкама — начальніка ўпраўлення сельскай гаспадаркі і харчавання, старшыні Мёрскага райвыканкама.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага склікання.

## Узнагароды 
Узнагароджаны медалямі «За працоўныя заслугі», «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь, Ганаровай граматай Савета Міністраў Рэспублікі Беларусь.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Дэпутаты Мёрскага раённага Савета дэпутатаў
Катэгорыя:Старшыні Мёрскага раённага выканаўчага камітэта
Катэгорыя:Старшыні калгасаў
Катэгорыя:Першыя сакратары райкамаў КПБ
Дзмітрый Іванавіч Козел

**Дзмітрый Іванавіч Козел** (нар. , Крушнікі, , Гомельская вобласць, Беларуская ССР) — беларускі дзяржаўны дзеяч. Старшыня Гомельскага раённага выканаўчага камітэта (з 2023).

## Біяграфія 
Нарадзіўся 10 ліпеня 1982 года ў в. Крушнікі Мазырскага раёна Гомельскай вобласці.

Скончыў Віцебскую дзяржаўную акадэмію ветэрынарнай медыцыны.

Працоўную дзейнасць пачынаў ветэрынарным урачом аддзялення № 1 РУП «Саўгас-камбінат Зара» Мазырскага раёна. У 2010—2018 гадах працаваў начальнікам Жлобінскай раённай ветэрынарнай станцыі. У 2018 годзе прызначаны першым намеснікам старшыні — начальнікам упраўлення сельскай гаспадаркі і харчавання Светлагорскага райвыканкама.

У верасні 2020 года прызначаны на пасаду старшыні Добрушскага райвыканкама.

6 снежня 2021 года прызначаны першым намеснікам старшыні Гомельскага аблвыканкама.

27 сакавіка 2023 года прызначаны старшынёй Гомельскага райвыканкама.

Катэгорыя:Ветэрынары Беларусі
Катэгорыя:Старшыні Добрушскага раённага выканаўчага камітэта
Катэгорыя:Дэпутаты Гомельскага абласнога Савета дэпутатаў 28-га склікання
Катэгорыя:Старшыні Гомельскага раённага выканаўчага камітэта
Катэгорыя:Намеснікі старшыні Гомельскага абласнога выканаўчага камітэта
Сяргей Аляксандравіч Сямашка

**Сяргей Аляксандравіч Сямашка** (нар. , в. Коцькі Дзятлаўскага раёна Гродзенскай вобласці) — беларускі палітык.

## Біяграфія 
Скончыў Ленінградскі інстытут інжынераў чыгуначнага транспарту (інжынер шляхоў зносін — будаўнік), Акадэмію кіравання пры Прэзідэнце Рэспублікі Беларусь (менеджар інфармацыйных сістэм).

Працаваў дарожным майстрам, галоўным інжынерам дыстанцыі пуці, начальнікам пуцявой машыннай станцыі № 94 Прыбалтыйскай чыгункі, галоўным інжынерам пуцявой машыннай станцыі № 118 Беларускай чыгункі, намеснікам начальніка дыстанцыі пуці па кадрах і быту Віцебскай дыстанцыі пуці Беларускай чыгункі.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь другога, трэцяга і чацвёртага скліканняў.

## Узнагароды 
Узнагароджаны медалямі «За працоўныя заслугі», «90 год Узброеных Сіл Рэспублікі Беларусь», Ганаровай граматай Нацыянальнага сходу Рэспублікі Беларусь.

Катэгорыя:Чыгуначнікі Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 2-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Чыгуначнікі СССР
Алег Сцяпанавіч Сакадынец

**Алег Сцяпанавіч Сакадынец** (нар. , в. Боркі Кіраўскага раёна Магілёўскай вобласці) — беларускі медык і палітык.

## Біяграфія 
Скончыў Мінскі ордэна Працоўнага Чырвонага Сцяга дзяржаўны медыцынскі інстытут па спецыяльнасці лячэбная справа. Пасля службы ў радах Узброеных Сіл працаваў урачом-інтэрнам, урачом-псіхіятрам, загадчыкам аддзялення, намеснікам галоўнага ўрача Магілёўскай абласной псіхіятрычнай бальніцы, першым намеснікам начальніка ўпраўлення аховы здароўя Магілёўскага аблвыканкама.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага скліканняў.

У красавіку 2024 года быў выбраны дэлегатам на Усебеларускі народны сход 7-га склікання ад Беларускага грамадскага аб’яднання ветэранаў.

## Узнагароды 
Узнагароджаны юбілейным медалём «90 год Узброеных Сіл Рэспублікі Беларусь», «За працоўныя заслугі», Ганаровай граматай Нацыянальнага сходу Рэспублікі Беларусь.

## Крыніцы 
Катэгорыя:Псіхіятры Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Дэлегаты Усебеларускага народнага сходу 7-га склікання
Цудоўны новы свет (тэлесерыял)

**«Цудоўны новы свет»** () — амерыканскі фантастычны тэлесерыял, прэм’ера якога адбылася на стрымінгавым сэрвісе Peacock 15 ліпеня 2020 года.
Серыял з’яўляецца алюзіяй на раман Олдаса Хакслі «Цудоўны новы свет» 1932 года.

## Сюжэт 
У горадзе-дзяржаве далёкай будучыні, дзе спажыванне ўзведзена ў культ, чалавецтва разбіта на касты, і ўсе праблемы вырашаюцца з дапамогай сінтэтычнага наркотыку — *сомы*. Аднойчы двое жыхароў Новага Лондана апыняюцца за яго межамі ў Дзікіх землях і трапляюць у самы цэнтр кровапралітнага паўстання. Разам з імі вяртаецца адзін з дзікуноў.

## У ролях 
### Асноўны склад 
* Олдэн Эрэнрайк — *Джон Дзікун*
* Джэсіка Браўн Фіндлей — *Леніна Краўнаў*
* Гары Лойд — *Бернард Маркс*
* Кайлі Банберы — *Фрэні*
* Ніна Сасанья — *Мустафа Монд*
* Джозеф Морган — *CJack60*
* Сэн Міцудзі — *Генры Фостэр*
* Ханна Джон-Кеймен — *Вільгельміна Уотсан*
* Дэмі Мур — *Лінда, маці Джона*

## Спасылкі 
* Сериал «Дивный новый мир»: искусство быть смирным  // Газета.Ru, 17.07.2020
* Вакханалии всех стран. Тотальная слежка, наркотики по принуждению и регулярные оргии: сериал «Дивный новый мир» // Лента. Ру, 25 июля 2020

Катэгорыя:Тэлесерыялы 2020 года
Катэгорыя:Навукова-фантастычныя тэлесерыялы ЗША
Катэгорыя:Драматычныя тэлесерыялы ЗША
Катэгорыя:Тэлесерыялы на англійскай мове
Віктар Рыгоравіч Дарашэвіч

**Віктар Рыгоравіч Дарашэвіч** (, Тонеж, , Гомельская вобласць, Беларуская ССР — , , Гомельская вобласць, Беларусь) — беларускі ветэрынар, дзеяч мясцовага кіравання. З 2015 па 2017 гады старшыня Светлагорскага раённага выканаўчага раёна.

## Біяграфія 
Скончыў Віцебскую дзяржаўную акадэмію ветэрынарнай медыцыны і Акадэмію кіравання пры Прэзідэнце Рэспублікі Беларусь.

Працоўную дзейнасць пачынаў загадчыкам участковай ветэрынарнай лячэбніцы Брагінскага раёна. З 2001 па 2003 гады працаваў ветэрынарным урачом Брагінскага кааптнарыхтпрама, інжынерам па тэхніцы бяспекі Брагінскага райпо, галоўным ветэрынарным урачом РСВУП «Птушкафабрыка Рассвет» Гомельскага раёна. У 2003—2009 гадах узначальваў Веткаўскую ветэрынарную станцыю, КУП «Веткаўскі малочны завод». У 2009 годзе прызначаны першым намеснікам старшыні — начальнікам упраўлення сельскай гаспадаркі і харчавання Веткаўскага райвыканкама. У 2013—2015 гадах старшыня Чачэрскага райвыканкама.

17 сакавіка 2015 года прызначаны на пасаду старшыні Светлагорскага райвыканкама.

## Зноскі 
Катэгорыя:Ветэрынары Беларусі
Катэгорыя:Старшыні Чачэрскага раённага выканаўчага камітэта
Катэгорыя:Старшыні Светлагорскага раённага выканаўчага камітэта
Страказа белалобая

**Страказа белалобая** (*Leucorrhinia albifrons*) — від стракоз з сямейства .

## Арэал 
Сустракаецца ў Аўстрыі, Беларусі, Чэхіі, Даніі, Эстоніі, Фінляндыі, Францыі, Германіі, Казахстане, Латвіі, Літве, у Нідэрландах, Нарвегіі, Польшчы, Расіі, Славакіі, Швецыі, Швейцарыі і Украіне.

## Экалогія 
Яго прыродныя месцы пражывання — водна-балотныя ўгоддзі, у якіх пераважаюць зараснікі хмызняку, балоты, часовыя прэснаводныя азёры і прэснаводныя балоты.

## Пагрозы 
Віду пагражае страта месцаў пражывання.

## Спасылкі 
* Sahlén, G. 2006. *Leucorrhinia albifrons*. 2006 IUCN Red List of Threatened Species. Downloaded on 9 August 2007.

Катэгорыя:Сапраўдныя стракозы
Віцебскі раённы Савет дэпутатаў

**Віцебскі раённы Савет дэпутатаў** () — прадстаўнічы орган мясцовага самакіравання на тэрыторыі Віцебскага раёна. У склад дэпутацкага корпуса ўваходзіць 39 дэпутатаў, якія выбіраюцца па мажарытарнай сістэме. Тэрмін паўнамоцтваў — 4 гады.

## Склад 
Апошнія выбары ў Віцебскі раённы Савет дэпутатаў адбыліся ў 2018 годзе. Было абрана 38 дэпутатаў, толькі 1 з іх мае партыйнасць.

## Спасылкі 
Катэгорыя:Раённыя саветы Беларусі
Катэгорыя:Віцебскі раён
Катэгорыя:Арганізацыі Віцебска
Анатоль Сцяпанавіч Ваньковіч

**Анатоль Сцяпанавіч Ваньковіч** () — беларускі палітык і ваенны дзеяч. Генерал-маёр.

## Біяграфія 
Закончыў Віленскае вышэйшае ваеннае вучылішча радыёэлектронікі проціпаветранай абароны (камандная, тактычная, аўтаматызаваныя сістэмы кіравання), Ваенную камандную Чырванасцяжную акадэмію проціпаветранай абароны імя Маршала Савецкага Саюза Г. К. Жукава (камандна-штабная і аператыўна-тактычная войскаў проціпаветранай абароны), Акадэмію Генеральнага штаба Узброеных Сіл Расійскай Федэрацыі (ваеннае і дзяржаўнае кіраванне).

Праходзіў вайсковую службу ў якасці камандзіра ўзвода, роты, батальёна, брыгады, начальніка аператыўнага ўпраўлення, займаў пасаду камандуючага войскамі Заходняга аператыўна-тактычнага камандавання ваенна-паветранымі сіламі і войскамі праціпаветранай абароны. З 2003 года з’яўляўся начальнікам галоўнага штаба — першым намеснікам камандуючага ваенна-паветранымі сіламі і войскамі праціпаветранай абароны Узброеных сіл Рэспублікі Беларусь.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага скліканняў.

З лістапада 2012 года працаваў дырэктарам завода дакладнай электрамеханікі.

## Узнагароды 
Узнагароджаны ордэнам «За службу Радзіме» III ступені, медалямі «За баявыя заслугі», «За бездакорную службу» І, II, III ступеняў, юбілейнымі медалямі, ганаровай граматай Нацыянальнага сходу Рэспублікі Беларусь.

Катэгорыя:Палітыкі Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Генерал-маёры (Беларусь)
Фелікс Джэмісан

**Фелікс Джэмісан** (;  28 жніўня 2007) — брытанскі акцёр, найбольш вядомы дзякуючы ролям у тэлесерыялах «Выхаваныя ваўкамі», «Гульня тронаў», «Кацярына Вялікая».

## Біяграфія 
Фелікс Джэмісан пачаў здымацца ў 2018 годзе, калі ён выканаў ролю Роба Уайта ў кароткаметражным фільме «Прывід».

У 2019 годзе ён згуляў другарадныя ролі ў гістарычным біяграфічным міні-серыяле «Кацярына Вялікая», фэнтэзійным тэлесэрыяле «Гульня тронаў» і драматычным міні-серыяле «Лета ракет».

У 2020 годзе ён выканаў адну з галоўных роляў у амерыканскім навукова-фантастычным драматычным тэлесерыяле «Выхаваныя ваўкамі».

## Фільмаграфія 
## Узнагароды і намінацыі 
## Спасылкі 
* 
*  

	

Катэгорыя:Дзеці-акцёры Вялікабрытаніі
Віктар Іванавіч Кунцэвіч

**Віктар Іванавіч Кунцэвіч** (псеўданім **Аркадзь Аржаны**; нар. , в. Красны Бор, Бялыніцкі раён) — беларускі паэт.

## Біяграфія 
Вучыўся ў Ількавіцкай васьмігадовай школе. Скончыў Магілёўскае ГПТВ № 54, у 1995 годзе факультэт журналістыкі Беларускага дзяржаўнага ўніверсітэта імя У. І. Леніна. Працаваў на Магілёўскім заводзе зборнага жалезабетона № 7, вадзіцелем таксі ў Магілёўскім таксаматорным парку № 1, карэспандэнтам магілёўскай раённай газеты «Прыдняпроўская ніва» (1996—1998), у гарадской газеце «Веснік Магілёва» (1999), з 2000 г. прадпрымальнік па перавозцы пасажыраў маршрутнага таксі.

Член Саюза беларускіх пісьменнікаў. Член Магілёўскага абласнога аддзялення праўладнага Саюза пісьменнікаў Беларусі.

Жыве ў Магілёве.

## Творчасць 
Аўтар кніг паэзіі «Зваротныя масты» (1996), «Горкая спакуса» (1999), «Одинокий дождь» (2005), «Гул у звоне» (2010).

## Літаратура 
* Дуктов, В. От полноты души / Владимир Дуктов // Магілёўскія ведамасці. — 2006. — 19 снежня. — С. 5 : фота.
* Камкоў, П. «Я жадаю цішыні…» / Пятро Камкоў // Літаратура і мастацтва. — 2011. — 17 чэрвеня. — С. 7.
* Прыдняпроўе — край талентаў : альманах / [укладальнік У. І. Бацкалевіч; уступнае слова У. Дуктава]. — Мінск, 2014. — С. 93 : фота.

## Спасылкі 
* Кунцэвіч Віктар Іванавіч (1957) 

Катэгорыя:Паэты Беларусі
Катэгорыя:Паэты XX стагоддзя
Катэгорыя:Паэты XXI стагоддзя
Катэгорыя:Рускамоўныя паэты
Хведар Хведаравіч Гурыновіч

**Хведар Хведаравіч Гурыно́віч** (нар. , в. Крывічы, Салігорскі раён, Мінская вобласць) — беларускі паэт.

## Біяграфія 
Скончыў факультэт журналістыкі Беларускага дзяржаўнага ўніверсітэта ў 1981 годзе. Працаваў на будоўлі, на Мінскім электратэхнічным заводзе, у рудаўпраўленні і на рамонтна-механічным заводзе ў Салігорску. З 1986 года ў газеце «Калійшчык Салігорска».

Член Саюза пісьменнікаў Беларусі з 1991 года.

## Творчасць 
Друкуецца з 1969 года. Роздум над разнастайнымі праблемамі сучаснасці і гісторыі, лёсам роднага слова, прыроды роднага краю ў зборніках «Хлеб і соль» (1980), «Шматгалосная кветка» (1983), «Дачыненне» (1991), «Вішня цвіце» (1992), «Пасадзім па дрэўцу» (1993), «Што я ўнуку скажу» (1996), «Запрашаю пад дождж» (2000), «Год — как жизнь, жизнь — как год» (2009) і інш., кніг для дзяцей «Пасадзім па дрэўцу» (1993), «Птушыная азбука» (1997), «Лес на далоні» (2001) і інш.

## Узнагароды 
Лаўрэат літаратурнай прэміі Янкі Маўра (1998) за кнігу «Птушыная азбука».

## Літаратура 
* 

Катэгорыя:Беларускамоўныя паэты
Катэгорыя:Паэты Беларусі
Катэгорыя:Паэты XXI стагоддзя
Катэгорыя:Паэты XX стагоддзя
Медаль «Баявая садружнасць» (Сірыя)

**Медаль «Баявая садружнасць»** (; поўная назва — **сірыйска-расійская баявая садружнасць**, ) — дзяржаўная ўзнагарода Сірыйскай Арабскай Рэспублікі. Заснавана ў студзені 2016 года з мэтай узнагароджання грамадзян Расійскай Федэрацыі за ўдзел у ваеннай аперацыі супраць тэрарыстычных фармаванняў.

## Апісанне 
Медаль уяўляе сабой круглы залаты медальён дыяметрам 38 мм, па цэнтры якога размешчана гранёная пяціканцовая зорка са скрыжаванымі за ёю стрэльбамі. Ніжэй зоркі размяшчаецца поціск рукі, вышэй дзяржаўныя сцягі Расіі і Сірыі. Па крузе медальёна нанесены рэльефны тэкст — «Сірыйска-расійская баявая садружнасць», зверху на арабскай, знізу на рускай мовах.

На рэверсе медалі намаляваны герб Узброеных сіл Сірыі.

Медаль пры дапамозе кольца мацуецца да стужкі.

Стужка муаравая, шырынёй 31 мм, тры роўнавялікія паласы: чорная, белая і чырвоная — колеры дзяржаўнага сцяга Сірыі. На белай паласе стужкі вышыты дзве зялёныя пяціканцовыя зоркі.

Разам з медалём узнагароджанаму ўручаецца лацканы знак «Баявая садружнасць» і пасведчанне да медаля.

Уручаецца загадам намесніка Вярхоўнага галоўнакамандуючага — намесніка Старшыні Савета Міністраў — міністра абароны Сірыйскай Арабскай Рэспублікі.

## Гл. таксама 
* Медаль «Удзельніку ваеннай аперацыі ў Сірыі»
* Медаль «За вызваленне Пальміры»
* Медаль «За размініраванне Пальміры»

## Спасылкі 
* На Алтае главком ВКС России вручил почетные ордена родственникам героя РФ Олега Пешкова / 13 февраля 2016, 18:20. Жизнь
* В Сирии 15 российских военных награждены медалями «Боевое содружество» / 17 января 2017, 18:02. ТАСС
* Медаль Вооруженных сил Сирии вручена вдове российского матроса Позынича / 13 мая 2016, 21:06. Спутник
* Награждение Святейшего Митрополита Рафаила медалью Сирийской Арабской Республики «Боевое содружество»  / сайт Истинно-Православной Церкви
Катэгорыя:З’явіліся ў 2016 годзе
Катэгорыя:Ваенная аперацыя Расіі ў Сірыі
Катэгорыя:Узнагароды паводле алфавіта
Сяргей Уладзіміравіч Ермаліцкі

**Сяргей Уладзіміравіч Ермаліцкі** (нар. , Сычыкі, , Магілёўская вобласць, БССР, СССР) — беларускі вайсковы і дзяржаўны дзеяч. З 2023 года старшыня Круглянскага раённага выканаўчага камітэта.

## Біяграфія 
Скончыў Беларускую дзяржаўную сельскагаспадарчую акадэмію і Акадэмію Міністэрства ўнутраных спраў Рэспублікі Беларусь.

Працоўную дзейнасць пачаў галоўным аграномам калгаса імя Фрунзе Шклоўскага раёна Магілёўскай вобласці. З 1993 па 2010 гады працаваў на розных пасадах у папраўчай калоніі № 17: начальнікам атрада, оперупаўнаважаным, старшым оперупаўнаважаным, начальнікам аператыўнага аддзела, намеснікам начальніка калоніі. У 2010—2015 гадах узначальваў ПК № 17. 

У 2015 годзе прызначаны начальнікам упраўлення Дэпартамента выканання пакаранняў Міністэрства ўнутраных спраў Рэспублікі Беларусь па Гомельскай вобласці.

У верасні 2020 года прызначаны старшынёй Гомельскага раённага выканаўчага камітэта, а ў сакавіку 2023 года пераведзены на пасаду старшыні Круглянскага раённага выканаўчага камітэта.

## Санкцыі ЕС 
10 кастрычніка 2011 года быў унесены ў Чорны спіс Еўрасаюза *«за бесчалавечнае абыходжанне з асуджаным экс-кандыдатам у прэзідэнты Мікалаем Статкевічам і іншымі зняволенымі»*.

Катэгорыя:Старшыні Гомельскага раённага выканаўчага камітэта
Катэгорыя:Старшыні Круглянскага раённага выканаўчага камітэта
Катэгорыя:Беларускія асобы ў Чорным спісе ЕС
Сьюзан Дэнфард

**Сьюзан Дэнфард** () — паўднёваафрыканская актрыса, найбольш вядомы дзякуючы ролям у тэлесерыялах: «Выхаваныя ваўкамі», , і фільмах: , , .

## Фільмаграфія 
## Спасылкі 
* 

Катэгорыя:Актрысы ПАР
Вышэйшая школа (выдавецтва)

**«Вышэ́йшая шко́ла»** — дзяржаўнае кніжнае выдавецтва. Адно з найбуйнейшых спецыялізаваных выдавецтваў Беларусі, рэспубліканскае ўнітарнае прадпрыемства. Існавала з 1961 года па 31 сакавіка 2024 года, было далучана да выдавецтва «Адукацыя і выхаванне».

## Гісторыя 
Заснавана ў 1961 годзе ў Мінску як «Выдавецтва вышэйшай, сярэдняй спецыяльнай і прафесійнай адукацыі БССР» на базе выдавецтва БДУ і рэдакцыйна-выдавецкага аддзела БПІ. З 1963 года называлася «Выдавецтва „Вышэйшая школа“». 

У 2002 годзе шляхам аб’яднання ў яго склад увайшло выдавецтва «Універсітэцкае».

Было ў сістэме Міністэрства інфармацыі Рэспублікі Беларусь, з 2023 года ў падначаленні Міністэрства адукацыі Рэспублікі Беларусь.

З 1 красавіка 2024 года рэспубліканскае ўнітарнае прадпрыемства «Выдавецтва „Вышэйшая школа“» далучана да рэспубліканскага ўнітарнага прадпрыемства «Выдавецтва „Адукацыя і выхаванне“», якое з’яўляецца яго поўным правапераемнікам.

## Дзейнасць 
Выдавала падручнікі, навуковыя дапаможнікі і навучальна-метадычную літаратуру для ВНУ, сярэдніх спецыяльных навучальных устаноў сістэмы прафесійна-тэхнічнай адукацыі, манаграфіі, навукова-папулярную літаратуру, даведнікі, слоўнікі, міжведамасныя навуковыя і навукова-тэхнічныя зборнікі, кнігі па гісторыі Беларусі, тапаніміцы, гісторыі беларускай культуры, фальклоры і інш.

## Літаратура 
* 
* 

## Спасылкі 
* Афіцыйны сайт

Катэгорыя:Выдавецтвы Беларусі
Катэгорыя:1961 год у Мінску
Катэгорыя:Арганізацыі Мінска
Негвалтоўнае супраціўленне

**Негвалтоўнае супраціўленне** — тэорыя і практыка дасягнення палітычных мэтаў без ужывання гвалту. Гэта дасягаецца шляхам грамадзянскага непадпарадкавання, забастовак, адмовы ад супрацоўніцтва, байкоту, сімвалічных пратэстаў і інш. Існуюць даследаванні, якія паказваюць, што эфектыўнасць мірных пратэстаў перавышае эфектыўнасць пратэстаў з ужываннем гвалту.

## Эфектыўнасць 
Як паказалі даследаванні палітолага Эрыкі Чэновес, негвалтоўны супраціў — найбольш эфектыўны спосаб прымушэння кіруючых элітаў да пераўтварэнняў і саступак. Пры гэтым, некаторыя даследаванні сцвярджаюць, што эфектыўнасць мірных пратэстаў прыкладна ўдвая перавышае эфектыўнасць пратэстаў з ужываннем гвалту; а для поспеху неабходны ўдзел у пратэстах **3,5 % насельніцтва краіны**.

Катэгорыя:Спосабы пратэсту
Катэгорыя:Праваабарончы рух
Катэгорыя:Паводзіны чалавека
Катэгорыя:Пацыфізм
Таццяна Аляксандраўна Атрошанка

**Таццяна Аляксандраўна Атрошанка** (сцэнічны псеўданім *Кіра Трыш*; нар. 17 ліпеня 1976, п. Вялікі Мох, Буда-Кашалёўскі раён, Гомельская вобласць) — беларускі паэт, празаік, кампазітар, спявачка.

## Біяграфія 
Скончыла сярэднюю школу № 1 г. Буда-Кашалёва. У 1993—1998 гадах вучылася на філалагічным факультэце Гомельскага дзяржаўнага ўніверсітэта імя Ф. Скарыны. Менавіта там быў напісаны першы верш «Маладосць мая», які апублікавала газета «Гомельскі ўніверсітэт». Пасля атрымання дыплома апынулася на Маладзечаншчыне. Працавала ў гімназіі № 10 г. Маладзечна, Маладзечанскім медыцынскім каледжы і Палацы культуры г. Маладзечна.

Член Саюза пісьменнікаў Беларусі. Кіраўнік літаратурнага аб’яднання «Купалінка» «Маладзечанскай газеты».

## Творчасць 
thumb|right|240px|На Міжнародным форуме даследчыкаў беларускай казкі разам з іншымі беларускімі дзіцячымі пісьменнікамі (другая ўверсе, 2023 г.)
Вядомая як аўтар-выканаўца Кіра Трыш, яна стала ўладальніцай першай прэміі музычнага тэлеканала RU.TV Беларусь у намінацыі «Лепшае жаночае відэа». Па выніках галасавання яе кліп «Глупая зима» стаў лідарам глядацкіх сімпатый.

Аўтар кнігі паэзіі «Не я…», цыкла песень «Внутри огромного города». Друкавалася ў зборніках: «Тут я бачу свой край: Маладзечаншчына літаратурная», «Міншчына літаратурная», «Будакашалёўшчына літаратурная», «Разам з Радзімай : песні беларускіх кампазітараў і паэтаў», зборніку апавяданняў маладых пісьменнікаў «Кахаць і верыць», вучэбна-метадычным дапаможніку «Музыка в первом классе». З паэзіяй і прозай на старонках газет «Літаратура і мастацтва», «Маладзечанская газета», «Авангард», «Беларуская ніва», «Мінская праўда» і інш., у часопісах «Маладосць» і «Рюкзачок».

У 2023 годзе ў межах III Міжнароднага форума даследчыкаў беларускай казкі, які праводзіўся Цэнтрам даследаванняў беларускай культуры, мовы і літаратуры НАН Беларусі, прымала ўдзел у круглым стале «Сучасная літаратурная казка: суадносіны фальклорнай і літаратурнай традыцыі».

## Узнагароды 
Лаўрэат рэспубліканскай літаратурнай прэміі «Залаты Купідон» у намінацыі «Песенны жанр» (2013). З’яўляецца лаўрэатам «Песні года Беларусі-2011» (аўтар песні).

## Крыніцы 
## Спасылкі 
* Атрошанка Таццяна Аляксандраўна

Катэгорыя:Паэтэсы Беларусі
Катэгорыя:Пісьменніцы Беларусі
Катэгорыя:Кампазітары Беларусі
Катэгорыя:Спевакі і спявачкі Беларусі
Катэгорыя:Выкладчыкі навучальных устаноў Маладзечна
Анатоль Уладзіміравіч Паўловіч

**Анатоль Уладзіміравіч Паўловіч** (нар. , в. Зароўцы Шклоўскага раёна Магілёўскай вобласці) — беларускі інжынер і палітык.

## Біяграфія 
Скончыў Магілёўскі машынабудаўнічы інстытут, інжынер-механік. Працоўную дзейнасць пачаў інжынерам-тэхнолагам Адзінаццатага дзяржаўнага падшыпнікавага завода (ДПЗ-11) у горадзе Мінску. Працаваў намеснікам начальніка цэха, намеснікам начальніка аддзела, сакратаром парткама ДПЗ-11, намеснікам начальніка аддзела арэнднага прадпрыемства «Мінскі падшыпнікавы завод», галоўным тэхнолагам — начальнікам аддзела галоўнага тэхнолага адкрытага акцыянернага таварыства, намеснікам тэхнічнага дырэктара адкрытага акцыянернага таварыства.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага скліканняў.

## Узнагароды 
Узнагароджаны юбілейным медалём «90 год Узброеных Сіл Рэспублікі Беларусь», медалём «За працоўныя заслугі», Ганаровай граматай Нацыянальнага сходу Рэспублікі Беларусь.

Катэгорыя:Інжынеры Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Плышэўскі

**Плышэўскі** — прозвішча.

## Вядомыя носьбіты 
* Ігар Анатольевіч Плышэўскі (нар. 1979) — член Цэнтральнай камісіі па выбарах і правядзенні рэспубліканскіх рэферэндумаў Рэспублікі Беларусь ад Мінска.
* Міхаіл Пятровіч Плышэўскі (1862—1937) — протаіерэй, прылічаны Беларускай праваслаўнай царквой да ліку навамучанікаў.
Мустафа Адзіб

**Мустафа Адзіб Абдул Вахед**, больш вядомы як **Мустафа Адзіб** (; нар. 30 жніўня 1972, Трыпалі, Ліван) — ліванскі навуковец, дыпламат і палітычны дзеяч. Прэм’ер-міністр Лівана з 31 жніўня па 26 верасня 2020 года. Пасол у Германіі ў 2013—2020 гг.

## Біяграфія 
Атрымаў ва ўніверсітэце Манпелье ступень доктара філасофіі па паліталогіі. У 2000 годзе пачаў выкладаць у Ліванскім універсітэце, з 2010 года — прафесар канстытуцыйнага права, публічнага міжнароднага права, палітычных партый і лабіравання, міжнародных адносін і паліталогіі.

У 2000—2004 гадах Мустафа Адзіб з’яўляўся саветнікам мільярдэра, міністра грамадскіх работ і транспарту Наджыба Мікаці, а ў 2011—2013 гадах, калі Мікаці быў прэм’ер-міністрам Лівана, кіраваў яго канцылярыяй. У 2013 годзе прызначаны паслом Лівана ў Германіі.

4 жніўня 2020 года ў порце Бейрута адбыліся два магутныя выбухі, якія пацягнулі мноства ахвяр, і 10 жніўня прэм’ер-міністр Хасан Дзіаб абвясціў аб адстаўцы свайго ўрада.

31 жніўня 2020 года Мустафа Адзіб апынуўся кампраміснай фігурай для большасці фракцый ліванскага парламента ў якасці кандыдата на пасаду прэм’ер-міністра (яго падтрымалі 90 дэпутатаў з 120), і прэзідэнт Мішэль Аун прызначыў яго і даручыў фарміраванне кабінета.
 
26 верасня заявіў пра правал спробаў сфармаваць новы ўрад і падаў у адстаўку.

Катэгорыя:Прэм’ер-міністры Лівана
Катэгорыя:Палітыкі XXI стагоддзя
Майсюк

**Майсюк** — прозвішча.

## Вядомыя носьбіты 
* Леанід Дранько-Майсюк (нар. 1957) — беларускі паэт.
* Уладзімір Уладзіміравіч Майсюк (нар. 1949) — беларускі палітык.
Георгій Іванавіч Максімаў

**Георгій Іванавіч Максімаў** (, х. Махавой, цяпер Валгаградская вобласць — , Кіеў) — удзельнік Вялікай Айчыннай вайны, Герой Савецкага Саюза (1944).

## Біяграфія 
. Мемарыял 8-ай танкавай дывізіі, памятная дошка]]
 
Скончыў няпоўную сярэднюю школу. Працаваў загадчыкам гандлёвага аддзела Андыжанскага райвыканкама. Прызваны ў армію ў 1936 годзе. Скончыў Харкаўскае ваенна-палітычнае вучылішча ў 1941 годзе.

З ліпеня 1941 года ў дзеючай арміі. Змагаўся на Заходнім, Паўднёвым, Паўднёва-Заходнім, Варонежскім, 1-м Украінскім, 1-м Беларускім франтах. Быў двойчы паранены, кантужаны.

Асабліва вызначыўся ў ходзе Сумскай-Прылуцкай наступальнай аперацыі Варонежскага фронту пры фарсіраванні Дняпра, захопе Букрынскага плацдарма і ў баях за ўтрыманне і пашырэнне плацдарма.

Указам Прэзідыума Вярхоўнага Савета СССР ад 3 чэрвеня 1944 года за «ўзорнае выкананне баявых заданняў камандавання на фронце барацьбы з нямецкімі захопнікамі і праяўленыя пры гэтым мужнасць і гераізм» Георгію Іванавічу Максімаву прысвоена званне Героя Савецкага Саюза з уручэннем ордэна Леніна і медаля «Залатая Зорка» (пасмяротна).

## Літаратура 
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.

## Спасылкі 
* 

Катэгорыя:Нарадзіліся ў Валгаградскай вобласці
Катэгорыя:Камандзіры батальёнаў у Вялікай Айчыннай вайне
Катэгорыя:Удзельнікі бітвы за Дняпро
Катэгорыя:Падпалкоўнікі СССР
Уладзімір Іванавіч Кужанаў

**Уладзімір Іванавіч Кужанаў** (, Чырвонае Знамя, Буда-Кашалёўскі раён, Гомельская вобласць) — беларускі ваенны дзеяч, палітык. Палкоўнік.

## Біяграфія 
Скончыў Беларускі інстытут інжынераў чыгуначнага транспарту (інжынер), Мінскую вышэйшую партыйную школу (выкладчык грамадскіх дысцыплін), Інстытут нацыянальнай бяспекі Рэспублікі Беларусь.

Пасля службы ва Узброеных Сілах СССР працаваў у Мінскім лакаматыўным дэпо, служыў у органах Камітэта дзяржаўнай бяспекі Рэспублікі Беларусь, Службе бяспекі Прэзідэнта Рэспублікі Беларусь.

З 2 снежня 1998 года па 20 студзеня 1999 года выконваў абавязкі начальніка Службы бяспекі Прэзідэнта Рэспублікі Беларусь.

Быў афіцыйным прадстаўніком Камітэта дзяржаўнай бяспекі Рэспублікі Беларусь ва Украіне.

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага скліканняў.

## Узнагароды 
* сем медалёў,
* Ганаровая грамата Нацыянальнага сходу Рэспублікі Беларусь.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Кузняцова

**Кузняцова** — жаночая форма прозвішча Кузняцоў, таксама тапонім.

## Прозвішча 
* Берта Ізраілеўна Кузняцова (1929—1980) — беларускі мастак-жывапісец.
* Ірына Іванаўна Кузняцова (нар. 1949) — беларускі мастак шкла, жывапісец, паэт.
* Ларыса Фёдараўна Кузняцова (нар. 1958) — беларускі палітык.
* Людміла Сяргееўна Кузняцова (нар. 1977) — беларуская футбалістка. Выступала за зборную Беларусі.
* Эльза Канстанцінаўна Кузняцова (нар. 1930) — беларускі і казахскі архітэктар.

## Населеныя пункты 
### Беларусь 
* Кузняцова — вёска ў Віцебскім раёне Віцебскай вобласці.

### Расія 
* Кузняцова — вёска ў Ельнінскім раёне Смаленскай вобласці.
* Кузняцова — вёска ў Дарагабужскім раёне Смаленскай вобласці.
* Кузняцова — вёска ў Вяземскім раёне Смаленскай вобласці.
Ларыса Фёдараўна Кузняцова

**Ларыса Фёдараўна Кузняцова** (нар. , Гомель) — беларускі палітык і дзяяржаўны дзеяч.

## Біяграфія 
Скончыла Гомельскі дзяржаўны ўніверсітэт, гісторык. Працоўную дзейнасць пачала лабарантам кафедры хіміі Гомельскага дзяржаўнага ўніверсітэта. Працавала старшай піянерважатай, настаўнікам гісторыі сярэдняй школы № 39 горада Гомеля, загадчыкам сектара ўліку і фінансаў Гомельскага райкама ЛКСМБ, адказным сакратаром Гомельскай раённай арганізацыі таварыства «Веды», інструктарам ідэалагічнага аддзела Гомельскага райкама КПБ. З’яўлялася дырэктарам па вучэбна-выхаваўчай рабоце Урыцкай сярэдняй школы, дырэктарам Красненскай сярэдняй школы Гомельскага раёна, дырэктарам сярэдняй школы № 33 горада Гомеля. Займала пасады намесніка кіраўніка адміністрацыі Савецкага раёна горада Гомеля, начальніка аддзела адукацыі Гомельскага гарвыканкама.

Выбіралася дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага скліканняў.

## Узнагароды 
Узнагароджана Ганаровай граматай Нацыянальнага сходу Рэспублікі Беларусь.

Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Нараўска-Ясельдзінская раўніна

**На́раўска-Я́сельдзінская раўніна** знаходзіцца на паўднёвым захадзе Гродзенскай і паўночным захадзе Брэсцкай абласцей Беларусі, у вярхоўях рэк Нараў і Ясельда. Займае большую частку Пружанскага раёна, частку Бярозаўскага раёна, заходзіць у межы Польшчы на захадзе.

## Геаграфічнае становішча 
Мяжуе з Ваўкавыскім узвышшам на поўначы, Баранавіцкай раўнінай на ўсходзе, Пружанскай раўнінай на поўдні. Вышыня 155—185 м, плошча каля 1500 км², працягласць з захаду на ўсход 70 км, з поўначы на поўдзень 15—25 км. Раўніну перасякае Балтыйска-Чарнаморскі водападзел. Паводле В. А. Дзяменцьева, Нараўска-Ясельдзінская раўніна знаходзіцца ў межах Заходне-Беларускай правінцыі і вылучаецца як фізіка-геаграфічны падраён Прыбугскай раўніны; іншыя даследчыкі адносяць яе да Палесся.

## Геалогія 
Нараўска-Ясельдзінская раўніна ў асноўным прымеркавана да паўночнай часткі Брэсцкай упадзіны (Падляска-Брэсцкая ўпадзіна). Платформавы чахол складзены з тоўшчы вендскага комплексу верхняга пратэразою (сярэднія і кіслыя эфузівы і туфы), адкладаў ніжняга кембрыю (гліны, алеўрыты, пясчанікі), ардовіку (вапнякі), месцамі сілуру (гліны і мергелі), верхняй юры (гліны, пясок, вапнякі), мелу (пяскі, мел, мергель), а таксама пяскоў і глін палеагену і неагену. У антрапагенавай тоўшчы (магутнасць 80—90 м) вылучаны 4 ледавіковыя гарызонты (нараўскі, бярэзінскі, дняпроўскі, сожскі) марэнных суглінкаў, падзеленыя водна-ледавіковымі і міжледавіковымі адкладамі. У моцна расчлянёным рэльефе ложа антрапагену вылучаецца Нараўская лагчына ледавіковага выворвання і размыву, урэзаная да юрскіх парод.

## Рэльеф 
Фарміраванне рэльефу адбывалася пад сумесным уздзеяннем ледавікоў ранняга і сярэдняга антрапагену, асноўныя рысы канчаткова аформлены ў час сожскага зледзянення. У пасляледавіковы час рэльеф значна пераўтвораны і зменены эразійна-дэнудацыйнымі працэсамі. Паверхня хвалістая, з участкамі асноўнай марэны вышынёй да 5 м, ускладнена дзюнамі (даўжыня некалькі дзясяткаў метраў, вышыня да 6 м), лагчынамі (глыбіня 2—2,5 м) і западзінамі (дыяметрам 20—30 м). У поймах рэк трапляюцца берагавыя валы (вышыня 1—2 м).

## Гідраграфія 
Галоўныя рэкі: Нараў з прытокамі Нараўка і Рудаўка; Ясельда з Цемрай.

Раўніна моцна забалочаная. Больш за 20 тыс. га асушана.

## Глебы і расліннасць 
Глебы дзярнова-падзолістыя, дзярнова-падзолістыя забалочаныя, тарфяна-глеевыя і тарфяна-балотныя.

Пад лесам каля 40 % тэрыторыі. Пераважаюць хваёвыя, у паўночнай частцы — яловыя лясы, трапляюцца шыракалістыя дубовыя, грабавыя, ясянёвыя лясы; невялікія ўчасткі з дубровамі.

На тэрыторыі раўніны частка нацыянальнага парку Белавежская пушча, гідралагічны заказнік Дзікае.

## Літаратура 
* 
* 

Катэгорыя:Раўніны Беларусі
Катэгорыя:Раўніны Польшчы
Катэгорыя:Рэльеф Брэсцкай вобласці
Катэгорыя:Рэльеф Гродзенскай вобласці
Катэгорыя:Геаграфія Падляскага ваяводства
Аляксей Іванавіч Бірычэўскі

**Аляксей Іванавіч Бірычэ́ўскі** (, г. Вялікі Усцюг, Расія — ) — беларускі акцёр. Заслужаны артыст Беларускай ССР (1968).

## Біяграфія 
Скончыў у 1932 годзе тэатральную студыю ў Архангельску. Працаваў у тэатрах Вялікага Усцюга, Калініна, Ціраспаля і інш. У 1950—1984 гадах у Гродзенскім абласным драматычным тэатры.

## Творчасць 
Выканаўца характарных роляў. Створаныя ім вобразы вызначаліся арганічнасцю і жыццёвай праўдай. Сярод лепшых роляў беларускага рэпертуару: Снапок («Калі зацвітаюць сады» В. Палескага), Швагераў («Сэрца на далоні» паводле І. Шамякіна), Вартаўнік Варэніч («Трывога» А. Петрашкевіча), Першы кліент («Мілы чалавек» К. Крапівы). Паспяхова выступаў у п’есах А. Астроўскага і М. Горкага.

## Літаратура 
* 
* 

Катэгорыя:Акцёры тэатра Беларусі
Уладзімір Уладзіміравіч Майсюк

**Уладзімір Уладзіміравіч Майсюк** (нар. , Ляхавічы, Брэсцкая вобласць, Беларусь) — беларускі палітык.

## Біяграфія 
Скончыў Брэсцкі інжынерна-будаўнічы інстытут. Працоўную дзейнасць пачаў вызваленым старшынёй прафкама Брэсцкага інжынерна-будаўнічага інстытута. Працаваў загадчыкам арганізацыйнага аддзела, другім сакратаром Брэсцкага гаркама ЛКСМБ, старшым інжынерам лабараторыі будаўнічага трэста № 8, прарабам будаўнічага ўпраўлення № 32 будаўнічага трэста № 8 Міністэрства прамысловага будаўніцтва БССР, намеснікам начальніка Ляхавіцкай перасоўнай механізаванай калоны № 13. З’яўляўся начальнікам Ляхавіцкай дарожна-будаўнічай перасоўнай механізаванай калоны № 185 Брэсцкага абласнога аб’яднання міжкалгасных будаўнічых арганізацый, начальнікам Баранавіцкага дарожнага рамонтна-будаўнічага ўчастка рэспубліканскага праектна-будаўнічага аб’яднання «Аўтамагістраль» Брэсцкай вобласці, начальнікам дарожнаэксплуатацыйнага ўпраўлення № 3 рэспубліканскага дзяржаўнага вытворчага прадпрыемства «Белаўтастрада» Брэсцкай вобласці. Займаў пасаду генеральнага дырэктара рэспубліканскага ўнітарнага прадпрыемства аўтамабільных дарог «Брэстаўтадар».

Выбіраўся дэпутатам Палаты прадстаўнікоў Нацыянальнага сходу Рэспублікі Беларусь трэцяга і чацвёртага скліканняў.

## Узнагароды 
Узнагароджаны Ганаровай граматай Нацыянальнага сходу Рэспублікі Беларусь, знакам «Ганаровы
дарожнік» І і ІІ ступені.

Катэгорыя:Будаўнікі Беларусі
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 3-га склікання
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Узнагароджаныя нагрудным знакам «Ганаровы дарожнік Беларусі» II ступені
Катэгорыя:Узнагароджаныя нагрудным знакам «Ганаровы дарожнік Беларусі» I ступені